สวัสดีค่ะ คือว่าหนูเป็นสิวตั้งแต่ป 4 ค่ะตอนแรกก็ไม่ได้สนใจอะไรมากนะคะเพราะว่าเป็นสิวนิดเดียวที่หน้าติดต่อมามันก็เริ่มหนักขึ้นเรื่อยๆจนตอนนี้หนูอยู่ม 6 ค่ะก็รู้สึกอายมาก ที่ตั้งแต่ป 4 มันเริ่มหนักขึ้นเรื่อยๆแล้วหนูลองไปพบปรากฏว่ารักษายังไงก็ไม่หายแล้วก็รู้สึกเสียดายเงินมาก ทั้งลองกินยาที่สั่งทายารักษาความสะอาดทุกอย่างก็ยังไม่หายจะเริ่มหนักขึ้นเรื่อยๆแถมยังทิ้งแผลเป็นอีกทั้งๆที่ไม่ได้แกะบีบเก่าเลยคือหนูต้องทำยังไงดีคะตอนนี้รู้สึกเครียดมาก
สวัสดีค่ะ สิวเป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลัง พบได้ในวัยรุ่นที่ยังมีการเปลี่ยนแปลงของฮอร์โมนเพศโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวหากเป็นสิวในบริเวณกว้าง หรือดูติดเชื้อ มีตุ่มหนอง แนะนำรักษากับแพทย์ผิวหนังอย่างต่อเนื่อง แพทย์จะเลือกการรักษาตามความรุนแรงและสาเหตุ ถ้าเป็นมาก อาจมีการใช้ยาในกลุ่มเรตินอยด์ภายใต้การดูแลของแพทย์ หรือยาคุมกำเนิด กรณีเป็นสิวจากฮอร์โมนการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้